24 ta' Novembru 2019 Il-Kunsill tal-Istitut tal-Ġurnalisti Maltin informa lill-Fondazzjoni Tumas Fenech għall-Edukazzjoni fil-Ġurnaliżmu li qed jissospendi liż-żewġ rappreżentanti tiegħu mill-Bord tat-Trustess tal-istess Fondazzjoni. Il-Kunsill iħoss li fid-dawl tal-aħħar żviluppi li seħħew fil-pajjiż, fejn membru prominenti tal-familja li tiffininazja din il-Fondazzjoni, kien arrestat b'konnessjoni mal-investigazzjonijiet tal-qtil tal-ġurnalista Daphne Caruana Galizia, ma għandux jibqa' assoċjat mal-imsemmija Fondazzjoni, sakemm isem is-Sur Yorgen Fenech jibqa' taħt id-dell li ntefa' fuqu bl-arrest tiegħu mill-pulizija. Il-Kunsill informa lill-Fondazzjoni b'din id-deċiżjoni u rringrazzjaha tal-kollaborazzjoni u x-xogħol siewi li wettqet fl-imgħoddi fil-qasam tal-ġurnaliżmu f'pajjiżna.
L-IĠM jissosspendi l-membri tiegħu mill-bord tal-Fondazzjoni Tumas Fenech għall-Edukazzjoni fil-Ġurnaliżmu